VEDLEGG 1 -til åpen anbudskonkurranse om levering av bekledning til asylsøkere. 
BAKGRUNNSINFORMASJON FOR ANSKAFFELSEN

1.
Generelt om asylmottaksystemet

Utlendingsdirektoratet tilbyr asylsøkere i Norge innkvartering og ytelser til nødvendig livsopphold. Asylsøkere innkvarteres i asylmottak. Blant ytelsene til nødvendig livsopphold er utlevering av klær og sko. Utleveringen er behovsprøvd og begrenset innen et på forhånd definert sortiment som fremkommer av vedlegg 2. 

Dagens ankomstmottak er i dag lokalisert i Bærum kommune. Som et resultat av en lengre reguleringssak har Bærum kommune avvist UDI sin plan og unnlatt å gi UDI de nødvendige tillatelser til å opprettholde mottaksdrift på Tanum. I utgangspunktet avvikles mottaket 1.april 2008. På bakgrunn av dette arbeider UDI for tiden med anbudsutlysning av et nytt ankomstmottak. Det nye mottaket vil etter all sannsynlighet bli lokalisert max 45 minutters kjøring fra Oslo.
2.
Omfang av leveranser - prognoser

Omfang og behov for leveranser vil først og fremst være avhengig av det totale ankomsttallet hvert år. I og med at utdelingen av klær og sko er behovsprøvd, vil omfanget også være påvirket av hva den enkelte asylsøker måtte ha med seg ved ankomst til Norge. Behovsprøvingen foretas av ansatte på ankomstmottak
Videre vil det være variasjoner i både alder kjønn og størrelse for øvrig som vil påvirke det totale omfang av varesortimentets omløpshastighet.

Antall asylankomster for 2006 var 5320, mens UDI opererer med en prognose på henholdsvis 5500 i 2007 og 5400 i 2008. 
På UDI’s hjemmesider, www.udi.no, blir prognoser for ankomsttall justert fortløpende. Vi gjør imidlertid oppmerksom på at nevnte prognoser også inneholder ankomster som ikke blir innkvartert i mottak.

Vi har ingen statistikk over hvor mange enheter av de ulike produktgruppene i varesortimentet som er utlevert. 

3.
Generelt om utdeling av klær og sko til asylsøkere

Alle asylsøkere vil bli tilbudt en behovsprøvd utdeling av klær og sko. Tilbyder må sørge for at det er et tilstrekkelig varesortiment på mottaket til enhver tid. Dette må baseres et samarbeid mellom driftsoperatør på mottaket og tilbyder. Det skal fremgå av tilbudet hvordan dette samarbeidet skal sikres. 

Prøvebekledning skal stilles til rådighet på mottaket. 

Tilbyder skal i sitt tilbud synliggjøre egnet bestillingsrutine for denne type handel. Alle eventuelle kostnader i forbindelse med bestillingssystem tilfaller tilbyder i sin helhet. 
Det er ønskelig med enkle rutiner som driftsoperatører kan håndtere med enkle og tilgjengelige hjelpemidler. Det eksisterer i dag godt innarbeidede rutiner, og det forventes at nye løsninger ikke skaper merarbeid for driftsoperatør. 

Ved varelevering kreves det at leverandør plasserer disse på angitt plass. Dette avtales direkte med driftsoperatør på stedet. Eventuell overflødig emballasje skal fjernes.

En ytterligere utdyping av eksisterende bestillings- og logistikkrutiner vil bli gjennomgått på befaring som nevnt i konkurransegrunnlagets pkt. 2.2.2.

4.
Tilbud på hele oppdraget

Leverandør av klær og sko til asylsøkere skal levere tilbud på hele oppdraget som definert i konkurransegrunnlagets pkt 1.

5.
Vurdering av tilbud

Av konkurransegrunnlagets pkt. 1 og dette vedleggets pkt 4 fremgår det at leverandør kan levere tilbud på hele oppdraget. Utlendingsdirektoratet vil foreta en tildeling av oppdraget på bakgrunn av det mest fordelaktige tilbud, vurdert på bakgrunn av tildelingskriterier som oppgitt i konkurransegrunnlagets pkt. 5.3.

6.
Bestilling / Leveringstid

Mottakets kontaktperson skal bekrefte enhver bestilling. Tilbyder skal i samarbeid med nevnte vurdere behov for lagerbeholdning. Det skal fremgå av tilbudet hvilke tanker leverandøren har rundt hvordan dette samarbeidet skal forløpe. Det vises for øvrig til pkt 3.

Tilbyder skal til enhver tid ha varer på eget hovedlager og kunne levere til ankomstmottak innen 1 virkedag. 

7.
Krav til fakturering

Det kreves at det statlige asylmottak, hvor utlevering av klærne skal foregå, faktureres dersom annet ikke avtales. 

Ukentlig uttak fra varelager skal danne grunnlag for nevnte fakturering. Driftsoperatør sender den ukentlige oversikten til leverandøren. Disse oversikter skal danne grunnlag for fakturering.

Det stilles videre krav til fakturering hver 14. dag. Betalingsfrist skal minimum være pr. 14 dager.

Faktura skal som et minimum inneholde følgende opplysninger:

· Referanse til hvilken periode fakturaen omhandler

· Sum per periode

· Totalsum 

Opplysninger som fremkommer av faktura skal kunne tilpasses i etterkant uten endringer i pris.

8.
Prising av vareleveransen

Alle tilbydere skal benytte prisark som fremkommer av vedlegg 4 til konkurransegrunnlag eller tilsvarende.

Alle kostnader skal inngå i nevnte prisark. Prisene skal også oppgis inklusiv merverdiavgift.

Tilbud som inneholder alternative priskonstellasjoner som gjør det vanskelig å bedømme tilbudet i forhold til øvrige tilbydere, vil bli avvist med hjemmel i Forskrift om offentlige anskaffelser § 11- 11 nr. 1 f. 

Tilbyder skal selv stå ansvarlig for varelageret hvor utdeling av klær og sko vil finne sted. Vareopptelling påhviler leverandørens ansvar.

Det stilles med andre ord krav til et godt samarbeid med driftsoperatør på mottaket.

9.
Krav til rapportering

Leverandøren må påregne å kostnadsfritt levere rapport over vareuttak, etter nærmere avtale, til ansvarlig enhet i Utlendingsdirektoratet. Innholdet i disse avtales særskilt i det enkelte tilfelle, men vi antyder allerede nå at denne rapporten må kunne splittes opp på enhetsnivå for de enkelte varegrupper. 

